|  |  |  |  |
| --- | --- | --- | --- |
| **Առաջադրանքի տեսակ:** | Ֆինանսական հաշվեքննություն | **Ա/Փ հղում:** | **Գ10** |
| **Հաշվեքննության ենթակա մարմին:** | ԱԲԳ Համալսարան ՊՈԱԿ | **Պատրաստեց:** | ԱԱ |
| **Հաշվետու ժամանակաշրջան:** | 2013 թ.-ի դեկտեմբրի 31-ին ավարտված տարի | **Ամսաթիվ:** | 23-04-14 |
|  |  | **Ստուգեց:** | ԲԲ |
|  |  | **Ստուգման ամսաթիվ:** | 30-04-14 |

|  |  |
| --- | --- |
| **Կատարված աշխատանք:** | ԱԲԳ Համալսարան ՊՈԱԿ-ի 2013 թվականի դեկտեմբերի 31-ին ավարտված տարվա ֆինանսական հաշվետվությունների հաշվեքննության առաջադրանքի պլանավորման շրջանակում ԱԲԳ Համալսարակն ՊՈԱԿ-ի գործունեության արտաքին և ներքին միջավայրի ուսումնասիրություն SWOT մոդելով: |
|  |
|  |
| **Արդյունքներ:** |

| **N** | **SWOT (ՍՎՈԹ)-ի տարրեր** | **Մանրամասն նկարագրություն** |
| --- | --- | --- |
| 1 | Առավելություններ | * պրոֆեսորադասախոսական անձնակազմի բարձր որակավորում, * ուսումնական ծրագրերի արդիականություն, * ժամանակակից համակարգչային, գրադարանային պայմանների առկայություն, * ներքին կարգապահություն, * շրջանավարտների աշխատանքի տեղավորման բարձր ցուցանիշ: |
| 2 | Թերություններ | * անձնակազմի՝ ներառյալ վարչական աշխատակիցների ոչ հաճախակի վերապատրաստում, * ուսանողների գործնական գիտելիքների ոչ բավարար մակարդակ, * անձնակազմի ցածր վարձատրություն, * քննական աշխատանքների անանունության չպահպանում: |
| 3 | Հնարավորություններ | * արտասահմանյան բուհերի հետ համագործակցության և լավագույն փորձի կիրառություն, ուսանողների փոխանակման ծրագրերի առկայություն, * արտասահմանում ուսումը շարունակելու հնարավորություն, * ուսանողների պրակտիկա անցնելու հնարավորության ընդլայնում՝ բիզնես միջավայրի հետ համագործակցության միջոցով: |
| 4 | Վտանգներ | * որոշ մասնագիտությունների գծով պահանջարկի նվազում, * պարտադիր զինվորական ծառայության պատճառով ուսումնառության ընդհատում, * ցածր ծնելիության պատճառով դիմորդների թվաքանակի կրճատում, * պրոֆեսորադասախոսական անձնակազմի ոչ բավարար սերնդափոխություն: |

Առավելություններ - համալսարանի առավելությունների շարքում նշվում են այն բնութագրերը, որոնք հանդիսանում են համալսարանի հաջողության գրավականները և ապահովում համալսարանի շարունակական գործունեությունը:

Թերություններ - համալսարանի թերությունների շարքում նշվում են այն խնդիրները,որոնք խոչընդոտում են համալսարանին իր նպատակների իրականացման գործում:

Հնարավորություններ - հնարավորությունների շարքում նշվում են այն դրական միտումները, որոնք համալսարանը դեռևս չի օգտագործել, սակայն պատրաստվում է մոտակա ապագայում դրանք զարգացնել: Այդ իսկ պատճառով դրանք դեռևս ներառված չեն առավելությունների շարքում:

Վտանգներ - վտանգների շարքում նշվում են այն բացասական միտումները, որոնք կարող են ազդել համալսարանի գործունեության վրա և դառնալ թերություն, եթե մոտ ապագայում համալսարանը չձեռնարկի միջոցառումներ:

|  |  |  |  |
| --- | --- | --- | --- |
| **Առաջադրանքի տեսակ:** | Ֆինանսական հաշվեքննություն | **Ա/Փ հղում:** | **Գ20** |
| **Հաշվեքննության ենթակա մարմին:** | ԱԲԳ Համալսարան ՊՈԱԿ | **Պատրաստեց:** | ՍԱ |
| **Հաշվետու ժամանակաշրջան:** | 2013 թ.-ի դեկտեմբրի 31-ին ավարտված տարի | **Ամսաթիվ:** | 23-04-14 |
|  |  | **Ստուգեց:** | ԲԲ |
|  |  | **Ստուգման ամսաթիվ:** | 30-04-14 |

|  |  |
| --- | --- |
| **Կատարված աշխատանք:** | ԱԲԳ ՊՈԱԿ-ի 2013 թվականի դեկտեմբերի 31-ին ավարտված տարվա ֆինանսական հաշվետվությունների հաշվեքննության առաջադրանքի պլանավորման շրջանակում ԱԲԳ Համալսարան ՊՈԱԿ-ի գործունեության արտաքին և ներքին միջավայրի ուսումնասիրություն PEST մոդելով: |
|  |

**Արդյունքներ:**

|  |  |  |
| --- | --- | --- |
| **N** | **PEST (ՓԵՍԹ)-ի տարրեր** | **Մանրամասն նկարագրություն** |
| 1 | Քաղաքական | * Ոլորտը կարգավորող օրենքների և այլ իրավական ակտերի պահանջներ, * Միջբուհական համաձայնագրերով ստանձնած պարտավորություններ, * Օտարերկրյա ուսանողների նկատմամբ կիրառվող ՀՀ մուտքի ռեժիմներ, * Կրթության նկատմամբ կառավարության որդեգրած քաղաքականություն: |
| 2 | Տնտեսական | * Բյուջետային ծախսերի մեջ կրթության ծախսերի մասնաբաժին, * Աշխատաշուկայի կողմից պահանջվող մասնագիտություններ, * Գործատուների կողմից պահանջվող մասնագիտական գիտելիքների շրջանակ, * Այլ բուհերի կողմից առաջարկվող կրթական նոր միտումներ: |
| 3 | Սոցիալական | * Հասարակության կողմից բարձրագույն կրթություն ստանալու ցանկություն, * Անապահով ուսանողներին կացարանով ապահովելու անհրաժեշտություն, * Ուսման վարձերի մատչելիություն * Կրթաթոշակների տրամադրման հնարավորություն: |
| 4 | Տեխնոլոգիական | * Ժամանակակից համակարգիչների և համակարգչային ծրագրերի առկայություն, * Բարձր տեխնոլոգիաների բնագավառում բարձրակարգ մասնագետների առկայություն, * Համացանցի մատչելիություն: |

Քաղաքական - Քաղաքական գործոնների շարքում նշվում են իրավական և քաղաքական դաշտի ներկայիս այն բնութագրերը կամ ակնկալվող փոփոխությունները,որոնք կարող են ազդել համալսարանի գործունեության վրա,

Տնտեսական - Տնտեսական գործոնների շարքում նշվում են տեղական և համաշխարհային շուկայի այն ցուցանիշները կամ դրանց փոփոխությունները, ինչպես նաև հարկաբյուջետային և դրամավարկային քաղաքականությունների այն բնութագրերը, որոնք կարող են ազդել համալսարանի գործունեության վրա,

Սոցիալական - Սոցիալական գործոնների շարքում նշվում են հասարակական այն խնդիրները և միտումները, որոնք ազդում են համալսարանի վրա,

Տեխնոլոգիական - Տեխնոլոգիական գործոնների շարքում նշվում են տեղեկատվական տեխնոլոգիաների ոլորտում կատարվող այն նորամուծությունները և դրանից բխող այն խնդիրները, որոնք կարող են ազդել համալսարանի վրա: